SLOVENSKY

APPLE INC. 
SOFTVÉROVÁ LICENČNÁ ZMLUVA PRE iCLOUD PRE WINDOWS A ROZŠÍRENIA

PRED POUŽÍVANÍM SOFTVÉRU SPOLOČNOSTI APPLE SI POZORNE PREČÍTAJTE TÚTO SOFTVÉROVÚ LICENČNÚ ZMLUVU. POUŽÍVANÍM APPLE SOFTVÉRU SÚHLASÍTE S PODMIENKAMI UVEDENÝIMI V TEJTO LICENCII. POKIAĽ NESÚHLASÍTE S PODMIENAKMI UVEDENÝMI V TEJTO LICENCII, NEINŠTALUJTE A NEPOUŽÍVAJTE APPLE SOFTVÉR A PRI PREDLOŽENÍ MOŽNOSTÍ „SÚHLASÍM“ ALEBO „NESÚHLASÍM“ S PODMIENKAMI KLIKNITE NA „NESÚHLASÍM“. 

DÔLEŽITÁ POZNÁMKA: Tento softvér môže byť použitý na reprodukciu materiálov v prípade, že bude obmedzený na reprodukciu materiálov, ktoré nie sú chránené autorskými právami, materiálov, ktorých autorské práva vlastníte vy, alebo materiálov, ktoré ste oprávnení reprodukovať podľa zákona. Ak si nie ste istí vašimi právami na kopírovanie materiálov, mali by ste kontaktovať vášho právneho poradcu.

1. Všeobecné podmienky. 
A. Softvér spoločnosti Apple, akýkoľvek softvér tretích strán, dokumentácia, rozhrania, písma, rozšírenia a ľubovoľné dáta, ktoré sú súčasťou tejto licencie na disku, v pamäti určenej len na čítanie alebo na iných médiách a v akejkoľvek podobe (súhrnne označované ako „Apple softvér“) sú vám licencované, nie predané spoločnosťou Apple Inc. („Apple“) len pre použitie v súlade s podmienkami uvedenými v tejto licencii. Apple a/alebo jej udeľovatelia licencií si ponechávajú vlastníctvo samotného Apple softvéru a vyhradzujú si všetky práva, ktoré vám výslovne neboli udelené. Podmienky uvedené v tejto licencii sa vzťahujú na akékoľvek softvérové aktualizácie poskytnuté spoločnosťou Apple, ktoré nahradia alebo doplnia pôvodný softvérový produkt Apple, pokiaľ nie je k aktualizácii priložená osobitná licencia. V takom prípade podlieha používanie Apple softvéru tejto priloženej licencii. 

B.  Vlastnícke práva akéhokoľvek obsahu, ktorý je zobrazený v Apple softvéri alebo k nemu pristupujete prostredníctvom Apple softvéru, patria vlastníkovi príslušného obsahu. Takýto obsah môže byť chránený autorskými právami alebo inými zákonmi na ochranu intelektuálneho vlastníctva a môže podliehať zmluvným podmienkam tretej strany, ktorá tento obsah poskytuje. Táto licencia vám neudeľuje žiadne práva na používanie takéhoto obsahu, ani negarantuje dostupnosť tohoto obsahu.

C. Spoločnosť Apple môže v budúcnosti vydať aktualizácie Apple softvéru pre váš operačný systém.  Tieto aktualizácie Apple softvéru, ak budú vydané, nemusia nevyhnutne obsahovať všetky existujúce softvérové funkcie, prípadne nové funkcie, ktoré Apple vydá pre novšie alebo iné verzie alebo iné operačné systémy.

2. Práva a obmedzenia vyplývajúce z tejto licencie.  
A. Podľa pravidiel a podmienok tejto licencie vám táto licencia umožňuje nainštalovať a používať jednu kópiu Apple softvéru na každý počítač, ktorý vlastníte alebo spravujete. Apple softvér môže byť využitý na reprodukciu materiálov, ktoré nie sú chránené autorskými právami, materiálov, ktorých autorské práva vlastníte vy, alebo materiálov, ktoré ste oprávnený reprodukovať podľa zákona. Šírenie Apple softvéru prostredníctvom siete, na ktorej by mohol byť používaný viacerými zariadeniami naraz, je zakázané. Pre potreby zálohovania si môžete vytvoriť jednu kópiu Apple softvéru, uloženú vo vašom počítači v čitateľnom formáte pod podmienkou, že táto kópia bude obsahovať všetky autorské práva alebo iné upozornenia, týkajúce sa vlastníckych práv, ktoré obsahuje aj originál. 

Okrem obmedzení uvedených vyššie platí, že vlastné knižnice Apple (knižnice Apple DLL), ktoré sú súčasťou Apple softvéru, sú licencované len na použitie s Apple softvérom s výnimkou prípadu, ak ste vývojárom softvéru WebKit. Vývojári softvéru WebKit môžu knižnice Apple DLL použiť na osobné alebo vnútropodnikové ciele v súvislosti s vývojom softvéru WebKit a v súlade s príslušnými licenciami na softvér WebKit <http://webkit.org/>. 

B. Nemôžete a súhlasíte s tým, že nebudete a rovnako, že neumožníte iným osobám kopírovať (s výnimkou prípadov jednoznačne uvedených v tejto licencii), dekompilovať, aplikovať reverzné inžinierstvo, rozoberať, pokúšať sa získať zdrojový kód, dekódovať, upravovať, alebo vytvárať diela odvodené od Apple softvéru, alebo akýchkoľvek služieb poskytovaných Apple softvérom, alebo akejkoľvek vyššie uvedenej časti (s výnimkou a len v rozsahu, kedy ktorákoľvek vyššie uvedená činnosť je zakázaná príslušným právom, alebo povolenom licenčnými podmienkami, určujúcimi využívanie open-source súčastí, ktoré môžu byť súčasťou Apple softvéru).

C. Používanie a prístup k niektorým funkciám Apple softvéru a niektorým službám (ako sú definované nižšie) môže vyžadovať jedinečnú kombináciu užívateľského mena a hesla, ktoré sú známe ako Apple ID.

3. Presun práv. 
Je zakázané prenajímať, požičiavať, predávať, nanovo distribuovať, alebo licencovať Apple softvér. Môžete však raz a natrvalo presunúť všetky vaše licenčné práva na Apple softvér druhej strane za nasledujúcich podmienok: (a) presun musí zahŕňať všetok Apple softvér, vrátane všetkých jeho častí a tejto licencie; (b) neponecháte si žiadnu kópiu Apple softvéru, celkovú, alebo čiastočnú, vrátane kópií uložených na počítači alebo inom pamäťovom zariadení; (c) druhá strana, ktorá od vás získa Apple softvér, bude súhlasiť s podmienkami uvedenými v tejto licencii. Všetky súčasti Apple softvéru sú poskytované ako súčasť balíka a nie je možné ich oddeliť od tohto balíka ani distribuovať ako samostatné aplikácie.  

B. Akákoľvek kópia Apple softvéru, ktorá bola poskytnutá za účelom propagácie, vyhodnotenia alebo diagnostiky, môže byť použitá len pre dané účely a nie je dovolené ju znovu predávať alebo presunúť na iného užívateľa. 

4. Súhlas s použitím údajov. 
A. Diagnostické údaje a údaje týkajúce sa používania. Ak sa rozhodnete povoliť zber diagnostických údajov a údajov týkajúcich sa používania, súhlasíte s tým, že spoločnosť Apple a jej dcérske spoločnosti a agenti môžu zhromažďovať, uchovávať, spracovávať a využívať diagnostické a technické informácie a informácie týkajúce sa používania a s tým súvisiace informácie vrátane (ale nielen) jedinečných identifikátorov hardvéru, informácií o vašom počítači, systémovom a aplikačnom softvéri a perifériách, ktoré sú pravidelne zhromažďované kvôli poskytovaniu a vylepšovaniu produktov a služieb spoločnosti Apple, uľahčovaniu poskytovania softvérových aktualizácií, podpory produktu a ostatných vám poskytovaných služieb (ak existujú), súvisiacich s Apple softvérom a kvôli overovaniu dodržiavania podmienok uvedených v tejto zmluve. Svoje predvolené nastavenia zberu diagnostických údajov a údajov týkajúcich sa používania môžete kedykoľvek zmeniť kliknutím na položku Account details (Podrobnosti o účte) v Apple softvéri a zrušením začiarknutia políčka. Spoločnosť Apple môže využívať takéto informácie, pokiaľ sú zhromažďované v podobe, ktorá neumožňuje vašu identifikáciu.

B. Ochrana osobných údajov. S vašimi osobnými údajmi sa po celý čas bude zaobchádzať v súlade so Zásadami ochrany osobných údajov spoločnosti Apple a ktoré sú dostupné na adrese: http://www.apple.com/legal/privacy/.

5. Služby a materiály tretích strán.
A. Apple softvér umožňuje pristupovať k službám Apple iCloud, prípadne k ďalším službám a webovým stránkam spoločnosti Apple alebo tretích strán (súhrnne označované ako „Služby“). Pre využívanie služieb je nutný prístup na internet a Apple ID a niektoré služby vyžadujú súhlas s dodatočnými podmienkami, prípadne môžu byť dodatočne spoplatnené. Používaním Apple softvéru spolu s účtom iCloud vyjadrujete súhlas s najnovšími pravidlami a podmienkami služby iCloud, ktoré môžete zobraziť na stránke http://www.apple.com/legal/internet-services/icloud/ww/. 

B. Používaním Apple softvéru na prístup ku ktorejkoľvek z týchto Služieb môžete prísť do styku s obsahom, ktorý je možné považovať za urážlivý, nemravný alebo nevhodný, a ktorý môže, ale nemusí obsahovať neformálny jazyk. Súhlasíte s používaním Služieb na vašu vlastnú zodpovednosť a s tým, že spoločnosť Apple nenesie zodpovednosť za obsah, ktorý je možné označiť ako urážlivý, nemravný, alebo nevhodný. 

C. Niektoré Služby môžu zobrazovať, zahŕňať, alebo sprístupňovať obsah, dáta, informácie, aplikácie, alebo materiály tretích strán („Materiály tretích strán“), alebo odkazovať na webové stránky tretích strán. Používaním Služieb beriete na vedomie a súhlasíte s tým, že spoločnosť Apple nie je zodpovedná za skúmanie a vyhodnocovanie obsahu, správnosti, úplnosti, aktuálnosti, platnosti, legálnosti, dodržiavania autorských práv, legálnosti, slušnosti, kvality a akýchkoľvek ďalších aspektov takýchto Materiálov tretích strán a webových stránok. Spoločnosť Apple, jej zamestnanci a dcérske spoločnosti nenesú žiadnu zodpovednosť, nesúhlasia, ani nebudú súhlasiť s nesením zodpovednosti za Služby a Materiály tretích strán, webové stránky alebo akékoľvek ďalšie materiály, produkty, alebo služby tretích strán voči vám alebo komukoľvek inému. Materiály tretích strán a odkazy na iné webové stránky sú vám poskytované výhradne pre vaše vlastné pohodlie.

D. V rozsahu, v akom budete odosielať prostredníctvom Služieb ľubovoľný obsah prehlasujete, že ste vlastníkom všetkých práv, prípadne máte autorizáciu alebo ste ináč právne spôsobilí odosielať takýto obsah a že tento obsah neporušuje žiadne podmienky vzťahujúce sa na Služby. Súhlasíte s tým, že Služby obsahujú zákonom chránený obsah, informácie a materiály, ktoré vlastní spoločnosť Apple, vlastníci stránok a/alebo ich držitelia licencií, a že sú chránené príslušnými zákonmi na ochranu intelektuálneho duševného vlastníctva a ďalšími zákonmi vrátane (ale nielen) autorských práv a že súhlasíte s tým, že nebudete využívať tento zákonom chránený obsah, informácie alebo materiály žiadnym spôsobom s výnimkou toho, ktorý pripúšťa využívanie Služieb ani akýmkoľvek iným spôsobom, ktorý odporuje podmienkam uvedeným v tejto licencii alebo narúša práva súvisiace s intelektuálnym vlastníctvom tretej strany alebo Apple Žiadna časť Služieb nesmie byť reprodukovaná akýmkoľvek spôsobom v akejkoľvek podobe. Súhlasíte s tým, že nebudete upravovať, prenajímať, požičiavať, predávať, distribuovať, alebo vytvárať odvodené diela založené na Službách akýmkoľvek spôsobom a nebudete zneužívať Služby akýmkoľvek neoprávneným spôsobom, vrátane prenosu vírusov, červov, trójskych koní a podobného škodlivého softvéru a tiež vrátane neoprávneného prieniku alebo preťažovania kapacity siete. Ďalej súhlasíte s tým, že nebudete využívať Služby akýmkoľvek spôsobom na obťažovanie, urážanie, sledovanie, zastrašovanie, hanobenie, alebo akékoľvek iné zasahovanie do práv inej strany a že spoločnosť Apple v žiadnom prípade nenesie zodpovednosť za takéto vaše používanie Služieb, ani za akékoľvek správy alebo prenosy, ktoré vám budú doručené pri používaní Služieb a ich obsah vás obťažuje, zastrašuje, hanobí, je pohoršujúci, alebo nelegálny.

E. Navyše Služby a Materiály tretích strán, ku ktorým môžete pristupovať prostredníctvom Apple softvéru, zobrazovať ich pomocou Apple softvéru, alebo na ne z Apple softvéru odkazovať, nie sú dostupné vo všetkých krajinách, oblastiach alebo jazykoch. Spoločnosť Apple netvrdí, že takéto Služby a Materiály tretích strán sú vhodné alebo dostupné na používanie na akomkoľvek konkrétnom mieste. V rozsahu, v akom sa rozhodnete používať Služby a Materiály tretích strán alebo k nim pristupovať, tak robíte z vlastnej vôle a nesiete zodpovednosť v súlade s akýmikoľvek platnými zákonmi, vrátane (ale nielen) miestnych zákonov a zákonov týkajúcich sa súkromia a zberu dát. Spoločnosť Apple a držitelia licencií Apple si vyhradzujú právo zmeniť, pozastaviť, odstrániť alebo zablokovať prístup ku ktorejkoľvek Službe kedykoľvek a bez predchádzajúceho upozornenia. Spoločnosť Apple nebude za žiadnych okolností zodpovedná za odstránenie alebo zablokovanie prístupu k akýmkoľvek Službám. Spoločnosť Apple môže tiež zaviesť obmedzenia na používanie alebo pristupovanie k určitým Službám kedykoľvek a bez predchádzajúceho upozornenia.

6. Ukončenie. Táto licencia je platná až do jej ukončenia. Práva, ktoré sú vám vyhradené touto licenciou, automaticky a bez upozornenia od spoločnosti Apple zanikajú, alebo inak prestávajú byť účinné v prípade, že porušíte ktorúkoľvek z podmienok uvedených v tejto licencii. Po ukončení tejto licencie by ste mali prestať používať Apple softvér a zničiť všetky kópie, úplné alebo čiastočné, Apple softvéru. Časti 4, 6, 7, 8, 9, 10, 11 a 12 pretrvávajú aj po akejkoľvek uvedenej forme zrušenia tejto zmluvy.

7. Zrieknutie sa záruk. 
A. Ak ste zákazník - spotrebiteľ (niekto, kto používa Apple softvér pre súkromné účely), je možné, že na základe práv a zákonov krajiny pobytu sa na vás nebudú vzťahovať nasledovné obmedzenia. Ak sa chcete dozvedieť viac o vašich právach, kontaktujte miestnu organizáciu, ktorá má na starosti poradenstvo pre spotrebiteľov.

B. TÝMTO VYJADRUJETE SVOJ VEDOMÝ SÚHLAS S TÝM, ŽE V ROZSAHU POVOLENOM PRÍSLUŠNÝMI ZÁKONMI JE POUŽÍVANIE APPLE SOFTVÉRU A AKÝCHKOĽVEK SLUŽIEB, KTORÉ SÚ VYKONÁVANÉ APPLE SOFTVÉROM ALEBO KU KTORÝM PROSTREDNÍCTVOM APPLE SOFTVÉRU PRISTUPUJETE, NA VAŠE VLASTNÉ RIZIKO A ZODPOVEDNOSŤ ZA TIETO RIZIKÁ, TÝKAJÚCE SA USPOKOJIVEJ KVALITY, VÝKONNOSTI, PRESNOSTI A VÝKONU JE NA VÁS.

C. APPLE SOFTVÉR A SLUŽBY SÚ DO MAXIMÁLNEJ MIERY POVOLENEJ ZÁKONOM POSKYTOVANÉ „TAK AKO SÚ“ A „AKO SÚ DOSTUPNÉ“ SO VŠETKÝMI NEDOSTATKAMI A BEZ AKEJKOĽVEK ZÁRUKY. APPLE A JEHO POSKYTOVATELIA LICENCIÍ (PRE ÚČELY ČASTÍ 7 A 8 SÚHRNNE NAZÝVANÍ „APPLE“) SA TÝMTO ZRIEKAJÚ VŠETKÝCH ZÁRUK A PODMIENOK TÝKAJÚCICH SA APPLE SOFTVÉRU ALEBO SLUŽIEB, ČI UŽ PRIAMO VYJADRENÝCH, IMPLICITNÝCH ALEBO ZÁKONNÝCH, VRÁTANE, ALE NIELEN IMPLICITNÝCH ZÁRUK A/ALEBO PODMIENKY PREDAJNOSTI, USPOKOJIVOSTI KVALITY, VHODNOSTI PRE KONKRÉTNY ÚČEL POUŽITIA, PRESNOSTI, NERUŠENÉHO POUŽÍVANIA A NEPORUŠOVANIA PRÁV TRETÍCH STRÁN.

D. APPLE NERUČÍ ZA PRERUŠENIE VÁŠHO PÔŽITKU Z APPLE SOFTVÉRU A SLUŽIEB, ANI ZA TO, ŽE FUNKCIE, KTORÉ ZAHŔŇA, ALEBO SLUŽBY, KTORÉ VYKONÁVA ALEBO POSKYTUJE APPLE SOFTVÉR, BUDÚ SPĹŇAŤ VAŠE POŽIADAVKY, ŽE CHOD APPLE SOFTVÉRU ALEBO SLUŽIEB BUDE NIČÍM NEPRERUŠENÝ ALEBO BEZCHYBNÝ, ŽE AKÁKOĽVEK SLUŽBA BUDE POSKYTOVANÁ NEUSTÁLE, ŽE BUDE TENTO APPLE SOFTVÉR ALEBO SLUŽBY KOMPATIBILNÉ A BUDÚ SPOLUPRACOVAŤ S AKÝMKOĽVEK SOFTVÉROM, APLIKÁCIAMI ALEBO SLUŽBAMI TRETÍCH STRÁN, ANI ZA TO, ŽE CHYBY V TOMTO APPLE SOFTVÉRI ALEBO SLUŽBÁCH BUDÚ OPRAVENÉ. INŠTALÁCIA TOHTO APPLE SOFTVÉRU MÔŽE OVPLYVNIŤ DOSTUPNOSŤ A POUŽITEĽNOSŤ SOFTVÉRU, APLIKÁCIÍ ALEBO SLUŽIEB TRETÍCH STRÁN, AKO AJ PRODUKTOV A SLUŽIEB SPOLOČNOSTI APPLE.

E. ĎALEJ SÚHLASÍTE S TÝM, ŽE APPLE SOFTVÉR A JEHO SLUŽBY NIE SÚ URČENÉ ALEBO VHODNÉ NA POUŽITIE V SITUÁCIACH ALEBO PROSTREDÍ, V KTOROM ZLYHANIE, ČASOVÉ PRESTOJE, CHYBY ALEBO NEZROVNALOSTI V OBSAHU, DÁTACH ALEBO INFORMÁCIACH, ČERPANÝCH Z APPLE SOFTVÉRU ALEBO JEHO SLUŽIEB, MÔŽU VIESŤ K SMRTI, OSOBNÉMU ZRANENIU ALEBO ŤAŽKÉMU FYZICKÉMU POŠKODENIU, ČI POŠKODENIU ŽIVOTNÉHO PROSTREDIA, BEZMEDZNE ZAHŔŇAJÚC OBSLUHOVANIE NUKLEÁRNYCH ZARIADENÍ, VZDUŠNEJ NAVIGÁCIE ALEBO KOMUNIKAČNÝCH SYSTÉMOV, RIADENIE VZDUŠNEJ PREVÁDZKY, SYSTÉMY PRE PODPORU ŽIVOTNÝCH FUNKCIÍ A SYSTÉMY RIADENIA ZBRANÍ.

F.  ŽIADNA ÚSTNA ALEBO PÍSOMNÁ INFORMÁCIA, KTORÚ POSKYTNE APPLE ALEBO JEHO AUTORIZOVANÝ ZÁSTUPCA, NESLÚŽI AKO ZÁRUKA. AK SA UKÁŽE, ŽE SÚ APPLE SOFTVÉR ALEBO SLUŽBY CHYBNÉ, CELKOVÉ NÁKLADY NA VŠETKU POTREBNÚ ÚDRŽBU, OPRAVY ALEBO NÁPRAVY SÚ VO VAŠEJ VLASTNEJ RÉŽII.  VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ VYŇATIE IMPLICITNÝCH ZÁRUK ALEBO OBMEDZENÍ NA UPLATNITEĽNÉ ZÁKONOM URČENÉ SPOTREBITEĽSKÉ PRÁVA, JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ.

8. Obmedzenie zodpovednosti. AŽ DO ROZSAHU NEZAKÁZANÉHO PRÍSLUŠNÝM ZÁKONOM SPOLOČNOSŤ APPLE NEZODPOVEDNÁ ZA OSOBNÉ ZRANENIA ALEBO AKÉKOĽVEK NÁHODNÉ, ZVLÁŠTNE, NEPRIAME ALEBO AKÉKOĽVEK SÚVISIACE POŠKODENIA, BEZMEDZNE ZAHŔŇAJÚC POŠKODENIA KVÔLI STRATE ZISKOV, POŠKODENIE ALEBO STRATU DÁT, CHYBU PRI POSIELANÍ ALEBO PRIJÍMANÍ DÁT, PRERUŠENIE OBCHODU ALEBO AKÉKOĽVEK ĎALŠIE OBCHODNÉ UJMY ALEBO STRATY, VZNIKNUTÉ Z ALEBO VZŤAHUJÚCE SA NA VAŠE POUŽÍVANIE ALEBO VAŠU NESCHOPNOSŤ POUŽÍVAŤ APPLE SOFTVÉR, SLUŽBY ALEBO AKÝKOĽVEK SOFTVÉR ALEBO APLIKÁCIE TRETÍCH STRÁN, SPOJENÉ S APPLE SOFTVÉROM ALEBO SLUŽBAMI, SPÔSOBENÉ AKÝMKOĽVEK SPÔSOBOM A BEZ OHĽADU NA TEÓRIU O ZODPOVEDNOSTI (PROSTREDNÍCTVOM ZMLUVY, SPORU ALEBO INAK) A AJ V PRÍPADE, ŽE BOLA SPOLOČNOSŤ APPLE O TÝCHTO MOŽNÝCH UJMÁCH UPOVEDOMENÁ. VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ VYLÚČENIE ALEBO OBMEDZENIE ZODPOVEDNOSTI ZA OSOBNÉ ZRANENIE ALEBO NÁHODNÉ ČI SÚVISIACE UJMY, JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ. Výška odškodného v rámci zodpovednosti spoločnosti Apple voči vašim stratám (iná, než vyžadovaná uplatniteľným zákonom v prípadoch osobného zranenia) nemôže v žiadnom prípade presiahnuť päťdesiat dolárov ($50.00). Predchádzajúce obmedzenia platia aj v prípade, že vyššie uvedená náprava nesplní svoj pôvodný účel.

9. Obmedzenie exportu. Apple softvér nemôžete žiadnym spôsobom exportovať alebo reexportovať, ani používať inak, než je povolené zákonmi Spojených štátov amerických a zákonmi jurisdikcie(í), v ktorých ste Apple softvér zakúpili. Apple softvér nemôžete exportovať alebo reexportovať predovšetkým, ale nielen (a) do krajín, na ktoré USA uvalili embargo alebo (b) komukoľvek na Zozname zvláštne určených osôb Ministerstva financií USA, na Zozname zamietnutých osôb alebo Zozname zamietnutých subjektov Ministerstva obchodu USA alebo akýchkoľvek iných zoznamov zamietnutých subjektov. Používaním Apple softvéru vyjadrujete a zaručujete sa, že sa nenachádzate v žiadnej z týchto krajín, alebo na žiadnom podobnom zozname. Tiež sa zaväzujete, že nebudete Apple softvér používať pre žiaden účel, ktorý by bol zakázaný zákonmi Spojených štátov amerických, čo zahŕňa predovšetkým, ale nielen vyvíjanie, navrhovanie, výrobu alebo produkciu riadených striel a nukleárnych, chemických alebo biologických zbraní.

10. Koncoví užívatelia v štátnej správe. Apple softvér a súvisiaca dokumentácia sú „komerčnými položkami“, pričom tento pojem je definovaný v americkej Zbierke federálnych predpisov 48 C.F.R. §2.101, pozostávajúc z „komerčného počítačového softvéru“ a „dokumentácie ku komerčnému počítačovému softvéru“, pričom tieto pojmy sa spomínajú v uvedenej Zbierke 48 C.F.R. §12.212 alebo 48 C.F.R. §227.7202, podľa príslušnosti.  V súlade so Zbierkou federálnych predpisov 48 C.F.R. §12.212 alebo 48 C.F.R. §227.7202-1 až 227.7202-4, podľa príslušnosti, komerčný počítačový softvér a dokumentácia ku komerčnému počítačovému softvéru sú licencované americkým vládnym užívateľom (a) len ako komerčné položky a (b) len s tými právami, ktoré boli udelené všetkým ostatným bežným koncovým užívateľom v súlade s tu uvedenými zmluvnými podmienkami. Ešte nepublikované práva sú vyhradené podľa autorského práva Spojených štátov amerických.

11. Kontrolné zákony a oddeliteľnosť. Táto licencia bude spravovaná a vykladaná v súlade so zákonmi štátu Kalifornia s výnimkou konfliktu právnych princípov. Táto licencia by nemala byť riadená Dohodou Spojených národov o zmluvách o medzinárodnom predaji tovarov, ktorých aplikácia je jasne vylúčená. Ak ste spotrebiteľ s pobytom v Spojenom kráľovstve, bude táto licencia podliehať miestnym zákonom a jurisdikcii miesta vášho pobytu. Ak z akýchkoľvek príčin vznesie súd kompetentného právneho systému námietku neuplatniteľnosti akejkoľvek klauzuly, alebo prehlási jej časť za právne neúčinnú, zvyšok tejto licencie zostáva v plnej platnosti a moci.  

12. Kompletná dohoda; úradný jazyk. Táto licencia utvára celú dohodu medzi vami a Apple, vzťahujúcu sa na používanie Apple softvéru a nahrádza všetky predošlé a súčasné dohody, týkajúce sa tejto veci. Žiadne dodatky ani modifikácie tejto licencie nebudú záväzné, pokiaľ nebudú v písomnej forme a podpísané spoločnosťou Apple. Preklad tejto licencie do akéhokoľvek jazyka vznikol na základe lokálnych požiadaviek a v prípade nezhody medzi anglickou a neanglickou verziou platí pôvodná anglická verzia do rozsahu, nezakázaného miestnymi právnymi normami.

13. Priznania tretích strán. 
A. Určité súčasti Apple softvéru a open source programov tretích strán, ktoré obsahuje Apple softvér, môžu byť sprístupnené spoločnosťou Apple na jej open source webovej stránke (http://www.opensource.apple.com) („Open source súčasti“). Oznámenia, licenčné podmienky a zrieknutia sa záruk takýchto súčastí sú obsiahnuté v elektronickej dokumentácii pre Apple softvér. Keďže v týchto Open source súčastiach môžete mať dodatočné práva, prezrite si elektronickú dokumentáciu.

B. Používanie MPEG-4 Apple  softvér spadá pod licenciu MPEG-4 Visual Patent Portfolio Licence pre osobné a nekomerčné používanie (i) kódovania videa v súlade so štandardom MPEG-4 Visual Standard (“MPEG-4 Video”) a/alebo (ii) dekódovania MPEG-4 videa, ktoré bolo zakódované používateľom, vykonávajúcim osobnú a nekomerčnú aktivitu a/alebo také, ktoré bolo získané od poskytovateľa video snímkov, viazaného licenciou MPEG LA na poskytovanie MPEG-4 videa. Pre žiadne iné použitie sa licencia nevydáva alebo nepovoľuje. Ďalšie informácie vrátane tých, vzťahujúcich sa na promočné, interné alebo komerčné účely a licencovanie je možné získať od MPEG LA, LLC. Viac na stránke http://www.mpegla.com.

C. Poznámky týkajúce sa H.264/AVC.  Apple softvér obsahuje funkcionalitu pre kódovanie a/alebo dekódovanie formátu AVC, komerčné používanie H.264/AVC vyžaduje ďalšie licencovanie a zároveň vyžaduje nasledujúce náležitosti: FUNKČNOSŤ AVC V RÁMCI APPLE SOFTVÉRU JE TU LICENCOVANÁ LEN PRE OSOBNÉ A NEKOMERČNÉ POUŽITIE ZÁKAZNÍKOM NA (i) KÓDOVANIE VIDEA V SÚLADE SO ŠTANDARDOM AVC („AVC VIDEO“) A/ALEBO (ii) DEKÓDOVAŤ VIDEO, KTORÉ BOLO ZAKÓDOVANÉ ZÁKAZNÍKOM VYKONÁVAJÚCIM OSOBNÉ A NEKOMERČNÉ AKTIVITY A/ALEBO AVC VIDEO, KTORÉ BOLO ZÍSKANÉ OD LICENCOVANÉHO POSKYTOVATEĽA AVC VIDEÍ. INFORMÁCIE TÝKAJÚCE SA OSTATNÝCH POUŽITÍ A LICENCIÍ JE MOŽNÉ ZÍSKAŤ OD MPEG LA L.L.C. VIAC NA STRÁNKE HTTP://WWW.MPEGLA.COM.

D. Poznámky týkajúce sa AMR. Funkčnosť dekódovania AMR v tomto Apple softvéri vám nie je licencovaná na vykonávanie hlasových telefónnych hovorov alebo na používanie v produktoch určených na telefonovanie postavených na QuickTime architektúre pre platformu Windows. Funkčnosť dekódovania AMR v tomto Apple softvéri vám taktiež nebola licencovaná na používanie v mobilných infraštruktúrach vrátane:  základne, radič základne/radič vysielača siete, switch a brány do a z verejnej siete. 

EA1509
28.08.2017